eusebius-scr-eccl.commentaria-in-psalmos Ps_77.2
Ὅσα ἠκούσαμεν καὶ ἔγνωμεν αὐτά , καὶ οἱ πατέρες ἡμῶν διηγήσαντο ἡμῖν , οὐκ ἀπεκρύβη ἀπὸ τῶν τέκνων αὐτῶν εἰς γενεὰν ἑτέραν , ἀπαγγέλλοντες τὰς αἰνέσεις τοῦ κυρίου καὶ τὰς δυναστείας αὐτοῦ καὶ τὰ θαυμάσια αὐτοῦ , ἃ ἐποίησεν . Τὰ μὲν πρῶτα ἐξ ἑνὸς ἐλέγετο προσώπου , ὅπερ τίνος ἦν ἀποδέδεικται · τὰ δὲ προκείμενα λέλεκται μὲν ἐκ τοῦ αὐτοῦ . συμπαραλαμβάνει δὲ καὶ ἕτερα ὑποκαταβὰς τῆς αὐτοῦ θεότητος καὶ ἀνθρωπινώτερον φθεγγόμενος , ὡς ἂν ἐκ προσώπου οὗ ἀνείληφεν ἀνθρώπου τοῦ γενομένου ἐκ σπέρματος Δαυὶδ κατὰ σάρκα · οὗ τὴν γένεσιν ἱστορεῖ τὸ εὐαγγέλιον φάσκον · βίβλος γενέσεως Ἰησοῦ Χριστοῦ υἱοῦ Δαυὶδ , υἱοῦ Ἀβραάμ . διόπερ συμπαραλαμβάνων τοὺς κατὰ σάρκα ὁμογενεῖς αὐτοῦ γενομένους μαθητὰς καὶ ἀποστόλους πληθυντικῶς διεξέρχεται τὰ μετὰ χεῖρας λέγων · ὅσα ἠκούσαμεν καὶ ἔγνωμεν αὐτά · ὃτε μὲν γὰρ τὸν λαὸν ἑαυτοῦ ἀνεκαλεῖτο καὶ οἰκεῖον νόμον αὐτοῖς προὐβάλλετο παρῄνει τε κλίνειν τὸ οὖς τοῖς αὐτοῦ ῥήμασιν , σὺν αὐθεντείᾳ βασιλικῇ ἐξ ἑνὸς προσώπου προεφέρετο τὴν παραγγελίαν , νῦν δέ , ὅτε τῶν παλαιῶν ἀναγνωσμάτων ἐπιτέμνεται τὴν διήγησιν , κοινοποιεῖ τὸν λόγον ὑπομιμνῄσκων τὰ πάλαι πεπραγμένα καὶ ὡς ἂν τοῖς πᾶσι γνώριμα ἐπαναλαμβάνων τὰ ἀπὸ τῆς ἱστορικῆς γραφῆς δηλούμενα . διό φησιν · ὅσα ἠκούσαμεν καὶ ἔγνωμεν αὐτά . οὐ πάντων δέ ἐστι τὸ ἀκούειν καὶ γινώσκειν , ἀλλ’ ἢ μόνων τῶν συνιέντων τοὺς λόγους . διὸ καὶ ὁ Φίλιππος τῷ εὐνούχῳ ἔλεγεν · ἆρα γινώσκεις ἃ ἀναγινώσκεις ; ἀλλ’ οὐδὲ πᾶσιν οἱ πατέρες διηγήσαντο . οὐκ ἔχομεν γοῦν ἡμεῖς οἱ ἐξ ἐθνῶν τῷ θείῳ λόγῳ προσελθόντες διδασκάλους ἐπιγράψασθαι τῶν θείων μαθημάτων τοὺς κατὰ σάρκα πατέρας · ἀλλ’ ὅ γε σωτὴρ ἐξ αὐτοῦ προσώπου καὶ τῶν κατὰ σάρκα ἐκ τῶν αὐτῶν πατέρων γενομένων ἀποστόλων αὐτοῦ καὶ μαθητῶν καὶ εὐαγγελιστῶν ταύτας προφέρεται τὰς φωνὰς λέγων · ὅσα ἠκούσαμεν καὶ ἔγνωμεν αὐτά , καὶ οἱ πατέρες ἡμῶν διηγησάντο ἡμῖν · ταῦτα γὰρ ἐκ πατέρων αὐτοὶ παρειληφότες ἡμῖν τοῖς ἐξ ἐθνῶν ὡς μὴ ἐπισταμένοις ἀπαγγελοῦσιν διδάσκοντες ἡμᾶς τὰ τοῖς παλαιοῖς συμβεβηκότα · ἃ δὴ κατὰ διαδοχὴν ἐκ πατέρων ἠκούσθη τοῖς παισὶν καὶ πάλιν ἐξ ἐκείνων εἰς τοὺς μεταγενεστέρους ἐλήλυθεν ἐκ τούτων τε αὖθις εἰς παῖδας παίδων τῇ μνήμῃ παρεδόθη . διὸ λέλεκται · οὐκ ἐκρύβη ἀπὸ τῶν τέκνων αὐτῶν εἰς γενεὰν ἑτέραν , ἀπαγγέλλοντες τὰς αἰνέσεις τοῦ κυρίου καὶ τὰς δυναστείας αὐτοῦ καὶ τὰ θαυμάσια αὐτοῦ , ἃ ἐποίησεν .
Lemmas: ὅσα ἀκούω καί γιγνώσκω αὐτός , καί ὁ πατήρ ἐγώ διηγέομαι ἐγώ , οὐ ἀποκρύπτω ἀπό ὁ τέκνον αὐτός εἰς γενεά ἕτερος , ἀπαγγέλλω ὁ αἴνεσις ὁ κύριος καί ὁ δυναστεία αὐτός καί ὁ θαυμάσιος αὐτός , ὁ ποιέω . ὁ μέν πρῶτος ἐκ εἷς λέγω πρόσωπον , ὅσπερ τίς εἰμί ἀποδείκνυμι · ὁ δέ πρόκειμαι λέγω μέν ἐκ ὁ αὐτός . συμπαραλαμβάνω δέ καί ἕτερος ὑποκαταβαίνω ὁ αὐτός θεότης καί ἀνθρώπινος φθέγγομαι , ὡς εἄν ἐκ πρόσωπον ὅς ἀναλαμβάνω ἄνθρωπος ὁ γίγνομαι ἐκ σπέρμα Δαυίδ κατά σάρξ · ὅς ὁ γένεσις ἱστορέω ὁ εὐαγγέλιον φάσκω · βίβλος γένεσις Ἰησοῦς Χριστός υἱός Δαυίδ , υἱός Ἀβραάμ . διόπερ συμπαραλαμβάνω ὁ κατά σάρξ ὁμογενής αὐτός γίγνομαι μαθητής καί ἀπόστολος πληθυντικός διεξέρχομαι ὁ μετά χείρ λέγω · ὅσος ἀκούω καί γιγνώσκω αὐτός · ὅτε μέν γάρ ὁ λαός ἑαυτοῦ ἀνακαλέω καί οἰκέω νόμος αὐτός προβάλλω παραινέω τε κλίνω ὁ οὖς ὁ αὐτός ῥῆμα , σύν αὐθεντεία βασιλικός ἐκ εἷς πρόσωπον προφέρω ὁ παραγγελία , νῦν δέ , ὅτε ὁ παλαιός ἀνάγνωσμα ἐπιτέμνω ὁ διήγησις , κοινοποιέω ὁ λόγος ὑπομιμνήσκω ὁ πάλαι πράσσω καί ὡς εἄν ὁ πᾶς γνώριμος ἐπαναλαμβάνω ὁ ἀπό ὁ ἱστορικός γραφεύς δηλόω . διό φημί · ὅσος ἀκούω καί γιγνώσκω αὐτός . οὖον πᾶς δέ εἰμί ὁ ἀκούω καί γιγνώσκω , ἀλλά ἢ μόνος ὁ συνίημι ὁ λόγος . διό καί ὁ Φίλιππος ὁ εὐνοῦχος λέγω · ἆρα γιγνώσκω ὁ ἀναγιγνώσκω ; ἀλλά οὐδέ πᾶς ὁ πατήρ διηγέομαι . οὐ ἔχω γοῦν ἐγώ ὁ ἐκ ἔθνος ὁ θεῖον λόγος προσέρχομαι διδάσκαλος ἐπιγράφω ὁ θεῖον μάθημα ὁ κατά σάρξ πατήρ · ἀλλά ὅς γε σωτήρ ἐκ αὐτός πρόσωπον καί ὁ κατά σάρξ ἐκ ὁ αὐτός πατήρ γίγνομαι ἀπόστολος αὐτός καί μαθητής καί εὐαγγελιστής οὗτος προφέρω ὁ φωνή λέγω · ὅσος ἀκούω καί γιγνώσκω αὐτός , καί ὁ πατήρ ἐγώ διηγέομαι ἐγώ · οὗτος γάρ ἐκ πατήρ αὐτός παραλαμβάνω ἐγώ ὁ ἐκ ἔθνος ὡς μή ἐφίστημι ἀπαγγέλλω διδάσκω ἐγώ ὁ ὁ παλαιός συμβεβηκός · ὁ δή κατά διαδοχή ἐκ πατήρ ἀκούω ὁ παῖς καί πάλιν ἐκ ἐκεῖνος εἰς ὁ μεταγενής ἔρχομαι ἐκ οὗτος τε αὖθις εἰς παῖς παῖς ὁ μνήμη παραδίδωμι . διό λέγω · οὐ κρύπτω ἀπό ὁ τέκνον αὐτός εἰς γενεά ἕτερος , ἀπαγγέλλω ὁ αἴνεσις ὁ κύριος καί ὁ δυναστεία αὐτός καί ὁ θαυμάσιος αὐτός , ὁ ποιέω .